அப்பாஸின் கவிதைகள் மொழியின் தற்செயல்களை நம்பி எழுதப்படுபவை. உண்மையான மன எழுச்சியுடன் அச்சொற்கோவைகள் இணையும்போது மட்டும் கவித்துவம் நிகழ்கிறது. கோயில்பட்டி இலக்கியக்குழுவினரே ஐரோப்பிய இலக்கியம் மேலும் அது காட்டும் வாழ்க்கைமேலும் அபரிமிதமான பிரேமை கொண்டவர்கள். பியானோ, வயலெட் பூக்கள் ,வண்ணத்துப்பூச்சிகள்போன்றவை அவர்களின் மொழியில் நிறைந்திருக்கும். அப்பாஸ் கவிதைகள் இருத்தலியல் சிக்கல்களின் நுட்பமான வெளிப்பாடுகள் எனலாம். அல்லது அடையாள உருவாக்கத்துக்கான எத்தனமும் தோல்வியும் எனலாம். அப்பாத்துரை அப்பாஸ் ஆனது அத்தகைய ஒரு தத்தளிப்பினாலேயே